Kerstin var en venlig, sympatisk og imødekommende vært. Vi bookede lejligheden på kort varsel, men hun var alligevel ganske fleksibel mht til overlevering af nøgler. Kerstin var en smule forvirret omkring lejlighedens booknings-status, da hun åbenbart havde fået en masse henvendelser i samme tidsrum, men dette fik vi hurtigt afklaret. Undervejs i opholdet havde vi også kontakt via mail.

Vi var oprindeligt en smule bekymrede for at bo i stueplan mht til gadelarm. Dette skal man absolut ikke være: Værelset ligger inde i en baggård - med en dejlig have, som vi forestillede os man kan nyde godt af om sommeren - som var meget rolig og stille og aftenen. Så påtrods af en central, urban placering, kunne man sagtens få nattero, også i weekenden. Lejligheden har et enkelt stort rum som føles rart og oplyst. Kan klart anbefales!